
BudgetHub: Modern és Intelligens Ingatlankeresés

Kulcsszavak: ingatlan; webalkalmazás; mesterséges intelligencia
Az ingatlanpiac gyorsan változó és egyre inkább szerteágazó piacág, amely az emberek nagy részét közvetlenül vagy közvetett módon érinti. A vásárlási folyamat kihívásokkal teli és időigényes lehet, különösen a számos ingatlanhirdető oldal, platform, irodák és személyek széles kínálatai miatt. A változó árak, az eladásra meghirdetett ingatlanok minőségei és ezek közötti különbségek sokszor megosztják az érdeklődők figyelmét és az erre szánt erőforrásokat.
Dolgozatunk célja egy mesterséges intelligencia alapú, ingatlan kereső web-alkalmazás készítése, mely a piacon lévő legújabb és legaktuálisabban elérhető ingatlanokat jeleníti meg felhasználói számára. Mindez egy olyan módszer felhasználásával történik, mely több meglévő online hirdető felületről gyűjti össze és dolgozza fel a szükséges információkat. Emellett innovatív és intelligens megközelítést kínál az ingatlanvásárlás folyamatához. Az alkalmazás segítségével a felhasználók könnyedén és hatékonyan böngészhetnek az ingatlanok között, és az AI-alapú megoldások révén képesek lesznek a számukra legrelevánsabb lehetőségeket azonnal azonosítani és kiemelni a széles kínálatból.



